pythainlp/thaigov-v2-corpus-22032023 huggingface dataset:
วันพุธที่ 18 สิงหาคม 2564
นายกฯ หารือ นายกรัฐมนตรีออสเตรเลีย เน้นย้ำยกระดับความเป็นหุ้นส่วนทางยุทธศาสตร์เพิ่มความร่วมมือสู่อนาคต
นายกฯ หารือ นายกรัฐมนตรีออสเตรเลีย เน้นย้ำยกระดับความเป็นหุ้นส่วนทางยุทธศาสตร์เพิ่มความร่วมมือสู่อนาคต
วันนี้ (18 สิงหาคม 2564) เวลา 10.00 น. ณ ห้องโดม ชั้น 2 ตึกไทยคู่ฟ้า ทำเนียบรัฐบาล พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ได้หารือทางโทรศัพท์กับนายสกอตต์ มอร์ริสัน (The Honourable Scott Morrison) นายกรัฐมนตรีออสเตรเลีย ซึ่งฝ่ายออสเตรเลียเป็นฝ่ายทาบทามการหารือ ในโอกาสเพื่อรักษาและกระชับความสัมพันธ์ของความเป็นหุ้นส่วนทางยุทธศาสตร์ระหว่างกัน และเพื่อกระตุ้นแนวทางการส่งเสริมความร่วมมือในประเด็นที่เป็นผลประโยชน์ร่วมกันทั้งในระดับทวิภาคี อนุภูมิภาคและภูมิภาค ภายหลังการหารือ นายอนุชา บูรพชัยศรี โฆษกประจำสำนักนายกรัฐมนตรี ได้เปิดเผยสาระสำคัญ ดังนี้
นายกรัฐมนตรียินดีที่ได้หารือกับนายกรัฐมนตรีออสเตรเลียอีกครั้ง ยินดีต่อการยกระดับสู่ความเป็นหุ้นส่วนทางยุทธศาสตร์ไทย-ออสเตรเลียซึ่งได้มีโอกาสลงนามในแถลงการณ์ร่วมกันเมื่อเดือนพฤศจิกายน 2563 ถือเป็นสัญลักษณ์ที่ชัดเจนถึงความแน่นแฟ้นของความสัมพันธ์ระหว่างกัน แม้จะพบกับสถานการณ์ความยากลำบากโรคโควิด - 19 ซึ่งเชื่อมั่นว่าจะเป็นโอกาสวางรากฐานเพิ่มพูนความร่วมมือสู่อนาคตในสาขาต่างๆ ร่วมกัน
นายกรัฐมนตรีออสเตรเลีย กล่าวยินดีที่ได้มีโอกาสหารือกับนายกรัฐมนตรีในครั้งนี้ โดยยืนยันว่า ออสเตรเลียให้ความสำคัญกับการยกระดับความสัมพันธ์กับไทยภายใต้ความเป็นหุ้นส่วนทางยุทธศาสตร์ของทั้งสองประเทศ ตลอดจนมุ่งมั่นที่จะพัฒนาความสัมพันธ์อาเซียน-ออสเตรเลีย สู่ความเป็นหุ้นส่วนแบบรอบด้าน (Comprehensive Strategic Partnership) ท่ามกลางความท้าทายที่ทั่วโลกเผชิญ ซึ่งรวมถึงประเด็นอื่นๆ ได้แก่ ความเปลี่ยนแปลงทางสภาพภูมิอากาศ โลกดิจิทัล สถานการณ์หลังโควิด-19 และ การเดินทางในยุค New Normal
ทั้งสองฝ่ายได้แลกเปลี่ยนความคิดเห็นร่วมกันในหลากหลายประเด็น โดยเฉพาะ สถานการณ์การแพร่ระบาดของโควิด-19 นายกรัฐมนตรีกล่าวชื่นชมออสเตรเลีย ที่ได้ประกาศให้ความช่วยเหลือเรื่องวัคซีนแก่นานาประเทศ ทั้งในกรอบ Regional Vaccine Access and Health Security Initiative กรอบ QUAD Vaccine Partnership กรอบการประชุมผู้นำ G7 ตลอดจนความร่วมมือในกรอบอาเซียน-ออสเตรเลีย รวมถึง ขอบคุณการสนับสนุนเงินด้านสาธารณสุขจำนวน 2.8 ล้านดอลลาร์ ของออสเตรเลียให้แก่ไทย สะท้อนถึงบทบาทที่สร้างสรรค์ของออสเตรเลียในการส่งเสริมความมั่นคงของมนุษย์ และได้ขอให้นายกรัฐมนตรีออสเตรเลียพิจารณาให้ความร่วมมือด้านวัคซีนแก่ไทยในรูปแบบที่มีความพร้อมและเหมาะสม ซึ่งนายกรัฐมนตรีออสเตรเลียได้กล่าวว่ายินดีที่จะสนับสนุนความช่วยเหลือด้านวัคซีนซึ่งจะได้หารือกันต่อไปในรูปแบบที่เหมาะสมท่ามกลางความท้าทายที่เผชิญร่วมกัน
สำหรับ สถานการณ์ในเมียนมา ทั้งสองฝ่ายได้แลกเปลี่ยนความคิดเห็นร่วมกันโดยมีความเห็นพ้องที่จะต้องให้ความร่วมมือด้านมนุษยธรรมกับเมียนมาเป็นอันดับต้น นายกรัฐมนตรีออสเตรเลียสนับสนุนการปฏิบัติตามฉันทามติ 5 ข้อให้เกิดผลเป็นรูปธรรมโดยเร็ว โดยทั้งสองฝ่ายเชื่อมั่นว่า ผู้แทนพิเศษของประธานอาเซียนเรื่องเมียนมา จะเดินทางเยือนเมียนมาเพื่อสนับสนุนให้ฝ่ายต่างๆ หันหน้ามาพูดคุยและแสวงหาทางออกโดยสันติโดยเร็วที่สุด
โดยในโอกาสนี้ นายกรัฐมนตรีได้ขอให้นายกรัฐมนตรีออสเตรเลียพิจารณาข้อกำหนดให้นักศึกษาไทยที่ศึกษาที่ออสเตรเลียได้เดินทางกลับเข้าไปศึกษาต่อในโอกาสแรก
วันพุธที่ 6 กรกฎาคม 2565
อนุมัติวงเงิน 8,382 ล้านบาทช่วยเหลือผู้สูงอายุ จ่ายครั้งแรก 19 ก.ค.
วันพุธที่ 6 กรกฎาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าดูแลผู้สูงอายุ โดยอนุมัติวงเงินให้แก่โครงการจ่ายเงินช่วยเหลือพิเศษแก่ผู้สูงอายุ ในอัตรา 100-250 บาท ซึ่ง ครม. ได้เห็นชอบในหลักการของโครงการไว้แล้ว จำนวน 8,382 ล้านบาท มีกำหนดโอนจ่ายเงินครั้งแรก ในวันที่ 19 ก.ค.2565 สำหรับงวดเดือน เม.ย.-ก.ค. ครั้งที่ 2 โอนจ่ายในวันที่ 19 ส.ค. และครั้งสุดท้ายในวันที่ 19 ก.ย.2565 ทั้งในรูปแบบเงินสดและโอนเข้าบัญชีธนาคารให้แก่ผู้สูงอายุ จำนวน 10.95 ล้านคน โดยเป็นเงินช่วยเหลือเพิ่มเติมจากเบี้ยยังชีพที่ผู้สูงอายุได้รับอยู่ตามปกติ ผู้ที่มีอายุ 60-69 ปี ได้รับ 100 บาท/คน/เดือน 70-79 ปี 150 บาท 80-89 ปี 200 บาท และ 90 ปีขึ้นไปได้รับ 250 บาท/คน/เดือน เป็นเวลา 6 เดือน คือตั้งแต่เดือน เม.ย.-ก.ย.2565
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 9 พฤศจิกายน 2564
รัฐบาลเปิดสินเชื่อ ธ.ก.ส. “ธุรกิจชุมชนสร้างไทย” ในอัตราดอกเบี้ยต่ำ 0.01% สามปีแรก หนุนเกษตรกรไทยปลูก 3. ก กัญชง กัญชา กระท่อมเพื่อการแพทย์ ยกระดับอาชีพเสริมสร้างรายได้ให้แก่เกษตรกร
รัฐบาลเปิดสินเชื่อ ธ.ก.ส. “ธุรกิจชุมชนสร้างไทย” ในอัตราดอกเบี้ยต่ำ 0.01% สามปีแรก หนุนเกษตรกรไทยปลูก 3. ก  กัญชง กัญชา กระท่อมเพื่อการแพทย์ ยกระดับอาชีพเสริมสร้างรายได้ให้แก่เกษตรกร
(9 พ.ย. 64) นางสาวรัชดา ธนาดิเรก รองโฆษกประจำสำนักนายกรัฐมนตรี เผยว่า รัฐบาลผลักดันโครงการเงินทุนสนับสนุนการเพาะปลูกกัญชาเพื่อการแพทย์ผ่านสินเชื่อ ธ.ก.ส “ธุรกิจชุมชนสร้างไทย” กรอบวงเงิน 50,000 ล้านบาท โดยมีอัตราดอกเบี้ย 3 ปีแรก 0.01% ต่อปี มีเงื่อนไขในการขอสินเชื่อเบื้องต้น คือ 1) ต้องเป็นวิสาหกิจชุมชน วิสาหกิจเพื่อสังคม หรือสหกรณ์การเกษตรที่จดทะเบียนถูกต้องตามกฎหมาย 2) มีการจัดทำบันทึกข้อตกลง (MOU) ในการดำเนินการภายใต้ความร่วมมือและกำกับดูแลระหว่างผู้ขอกู้กับหน่วยงานของรัฐ หรือสถาบันอุดมศึกษา ที่มีหน้าที่ศึกษาวิจัย หรือให้บริการทางการแพทย์ และ 3) ต้องได้รับใบอนุญาตให้ผลิตจากสำนักงานคณะกรรมการอาหารและยา (อย.) ล่าสุด ธ.ก.ส. ได้อนุมัติสินเชื่อวิสาหกิจชุมชนไปแล้วกว่า 10 ราย จาก 157 ราย
“ท่านนายกรัฐมนตรี พลเอกประยุทธ์ จันทร์โอชา ได้ให้ความสำคัญกับการเกษตรไทยโดยเฉพาะค้นหาพืชเศรษฐกิจตัวใหม่ๆ ตามนโยบายส่งเสริมเกษตร BCG ซึ่งที่ผ่านมารัฐบาลได้มีนโยบายเร่งด่วนผลักดันให้กัญชาและกัญชงเป็นพืชเศรษฐกิจที่สำคัญสามารถสร้างรายได้ให้กับเกษตรกร จนนำไปสู่การปรับปรุงกฎหมายและออกประกาศกระทรวงสาธารณสุข เรื่อง ระบุชื่อยาเสพติดให้โทษในประเภท 5 พ.ศ. 2563 โดยปัจจุบันพืช 3ก. อันได้แก่ กัญชง กัญชา กระท่อม เป็นพืชที่เปิดโอกาสให้เกษตรกรสามารถยกระดับกลายเป็นอาชีพทางเลือก นายกรัฐมนตรียังมอบหมายให้หน่วยงานที่เกี่ยวข้องเร่งส่งเสริมทักษะให้กับเกษตรกร ตั้งแต่ขั้นตอนการเพาะปลูก กระบวนการผลิตที่ต้องอาศัยความรู้ ความรอบคอบ รวมทั้งความพร้อมของเกษตรกรด้วย เพื่อเตรียมความพร้อมภาคการผลิตรองรับความต้องการในอนาคต ทั้งนี้ สมาคมการค้าอุตสาหกรรมกัญชงไทย (Thai Industrial Hemp Trade Association: TIHTA) ยังมีการประเมินตลาดกัญชง กัญชา และกระท่อมจะมีมูลค่ากว่า 8 แสนล้านบาท ซึ่งจะเป็นตลาดแห่งอนาคตสำหรับเกษตรกรและอุตสาหกรรมการแพทย์และสมุนไพรของไทยด้วย ” นางสาวรัชดาฯ กล่าว
วันศุกร์ที่ 21 มกราคม 2565
การรรถไฟแห่งประเทศไทย ชี้แจงกรณีข้อเสนอการปรับแบบแปลนก่อสร้างรถไฟทางคู่ และรถไฟความเร็วสูง ที่ผ่านพื้นที่ตำบลโคกกรวด และตำบลบ้านใหม่ จังหวัดนครราชสีมา
ย้ำพร้อมรับฟังและพิจารณาข้อมูลในทุกมิติ เพื่อประโยชน์สูงสุดต่อประชาชนและส่วนรวมเป็นสำคัญ
ตามที่มีตัวแทนประชาชนในพื้นที่ตำบลโคกกรวด และตำบลบ้านใหม่ อำเภอเมือง จังหวัดนครราชสีมา ได้แสดงความเห็น และเสนอให้มีการปรับแบบแปลนการก่อสร้างรถไฟทางคู่ และรถไฟความเร็วสูง เพื่อไม่ส่งผลกระทบต่อประชาชนที่อาศัยอยู่ในพื้นที่นั้น
นายเอกรัช ศรีอาระยันพงษ์ ผู้อำนวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม ชี้แจงว่า ที่ผ่านมาในการดำเนินโครงการลงทุนขนาดใหญ่ของ รฟท. ได้มีการดำเนินการด้านการมีส่วนร่วมของประชาชนมาโดยตลอด รวมถึงในส่วนโครงการก่อสร้างทางรถไฟที่พาดผ่านพื้นที่ตำบลโคกกรวด และตำบลบ้านใหม่ อำเภอเมือง จังหวัดนครราชสีมา ก็ได้มีการปรับปรุงรายละเอียดโครงการตามที่ได้หารือกับเทศบาลตำบลบ้านใหม่และจังหวัดนครราชสีมา รวมถึงผ่านขั้นตอนการมีส่วนร่วมของประชาชนในกระบวนการศึกษาออกแบบรายละเอียดและจัดทำรายงานการวิเคราะห์ผลกระทบต่อสิ่งแวดล้อม ก่อนจะนำมาสู่รูปแบบการก่อสร้างปัจจุบันพื้นที่ 2 ตำบลดังกล่าว อยู่ระหว่างการก่อสร้างโครงการความร่วมมือระหว่างรัฐบาลแห่งราชอาณาจักรไทย และรัฐบาลแห่งสาธารณรัฐประชาชนจีน ในการพัฒนาระบบรถไฟความเร็วสูงเพื่อเชื่อมโยงภูมิภาค ช่วงกรุงเทพมหานคร - หนองคาย (ระยะที่ 1 ช่ว'กรุงเทพมหานคร - นครราชสีมา) และอยู่ในแผนดำเนินงานโครงการก่อสร้างรถไฟทางคู่ ระยะที่ 1 ช่วง มาบกะเบา - ชุมทางถนนจิระ สัญญาที่ 2 ช่วง คลองขนานจิตร - ชุมทางถนนจิระ ซึ่ง ได้ดำเนินการตามข้อเรียกร้องของพื้นที่เทศบาลตำบลบ้านใหม่ ที่ต้องการให้ปรับรูปแบบโครงสร้างทางรถไฟแล้ว
โดยนายนิรุฒ มณีพันธ์ ผู้ว่า รฟท. และคณะได้มีการลงพื้นที่ จ.นครราชสีมา เพื่อรับทราบปัญหาของโครงการ ที่อาจส่งผลกระทบต่อพื้นที่ จากการพิจารณาแก้ไขปัญหาดังกล่าว ได้ข้อสรุปเบื้องต้นว่า สามารถปรับเพิ่มขนาดความสูงของทางลอดให้มากขึ้นได้ เพื่ออำนวยความสะดวกในการจราจรตามความต้องการของประชาชนในพื้นที่ จากเดิมความสูงของทางลอด 3.5 เมตรนั้น สามารถปรับเพื่มความสูงเป็น 4 ถึง 5 เมตร เพื่อให้ยานพาหนะขนาดใหญ่สามารถลอดผ่านใช้งานได้ ส่วนข้อเสนอเพิ่มเติมที่ต้องการให้ปรับเปลี่ยนแบบก่อสร้างจากการยกระดับแบบคันดินเป็นการยกระดับแบบตอม่อนั้นรฟท. ได้รับเรื่องไว้พิจารณาแล้ว
อย่างไรก็ตาม ในการพิจารณารูปแบบของโครงสร้างทางรถไฟที่เหมาะสมนั้น จะต้องคำนึงถึงความเหมาะสมทางด้านอื่น ทั้งด้านวิศวกรรม ความคุ้มค่าทางเศรษฐกิจและการเงิน รวมทั้งความเหมาะสมในการลดผลกระทบต่อชุมชนในพื้นที่ในระยะยาวควบคู่กันไปด้วยนอกจากนี้ ยังต้องคำนึงถึงผลกระทบในภาพรวมอันจะเกิดต่อผู้ใช้บริการรถไฟ อาทิ แผนการเปิดให้บริการที่อาจจะล่าช้าออกไปอันเนื่องมาจากการปรับแบบ รวมถึงเรื่องกรอบงบประมาณของโครงการก่อสร้างที่ต้องเพิ่มเติมขึ้น ซึ่งในส่วนของโครงการรถไฟความเร็วสูงได้ลงนามสัญญาแล้ว และอยู่ระหว่างดำเนินการ เป็นต้น
ท้ายนี้ รฟท. ขอเรียนย้ำว่าพร้อมรับฟัง และความคิดเห็นจากประชาชนทุกภาคส่วน เพื่อนำมาพิจารณาในมิติต่างๆอย่างรอบด้าน ให้มีความครอบคลุมและครบถ้วน โดยคำนึงถึงประโยชน์สูงสุดของการให้บริการต่อประชาชนโดยรวมเป็นสำคัญ
วันอังคารที่ 15 มีนาคม 2565
​ครม.รับทราบผลดำเนินงานโครงการจิตอาสาพระราชทาน
​ครม.รับทราบผลดำเนินงานโครงการจิตอาสาพระราชทาน
น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ที่ประชุมคณะรัฐมนตรี (ครม.) วันที่ 15 มี.ค. 2565 ได้รับทราบการการรายงานผลดำเนินงานโครงการจิตอาสาพระราชทาน ระหว่างเดือนต.ค. - ธ.ค. 2564 โดย ณ สิ้นเดือน ธ.ค. 2564 มีประชาชนลงทะเบียนเป็นจิตอาสาพระราชทานแล้ว 6,896,296 คน จำแนกเป็นกรุงเทพมหานคร 455,861 คน และส่วนภูมิภาค 6,440,408 คน
ทั้งนี้ มีการจัดกิจกรรมจิตอาสาของส่วนราชการต่างๆ 17 หน่วยงาน ที่มีผู้เข้าร่วม 963,925 คน รวมกิจกรรมจิตอาสา 10,163 ครั้ง ประกอบด้วย 1) จิตอาสาพัฒนา เช่น การปรับปรุงภูมิทัศน์สถานที่ทำงานและบริเวณโดยรอบ การอำนวยความสะดวกให้ประชาชน การบริจาคโลหิต หรือสิ่งของ การปลูกต้นไม้ พัฒนาแหล่งน้ำ การบริจาควัคซีนแก่ประชาชน รวม 9,217 ครั้ง 2) จิตอาสาภัยพิบัติ เช่น การช่วยเหลือผู้ประสบภัยน้ำท่วมในพื้นที่ต่างๆ การอบรมภัยพิบัติให้องค์กรปกครองส่วนท้องถิ่น รวม 885 ครั้ง
3) จิตอาสาเฉพาะกิจ เช่น การจัดเตรียมสถานที่และร่วมพิธีเนื่องในวันสำคัญ การบริจาคโลหิตถวายเป็นพระราชกุศล รวม 43 ครั้ง และ 4) วิทยากรจิตอาสา เช่นการบรรยายความรู้ในเรื่องการขับเคลื่อนงานจิตอาสาภาคประชาชน การน้อมนำหลักปรัชญาเศรษฐกิจพอเพียง พระราชกรณียกิจของพระบาทสมเด็จพระเจ้าอยู่หัว การสร้างจิตสำนึกความเป็นพลเมืองและโครงการจิตอาสาพระราชทานตามพระราชดำริ รวม 18 ครั้ง
ทั้งนี้ สำนักงานปลัดสำนักนายกรัฐมนตรี (สปน.) ได้บูรณาการงานจิตอาสาภาครัฐและติดตามโครงการจิตอาสาพระราชทานโดยต่อเนื่อง ซึ่งขณะนี้มีโครงการสำคัญที่อยู่ระหว่างดำเนินการหลายโครงการ เช่น โครงการ "โคก หนอง นา แห่งน้ำใจและความหวัง กรมราชทัณฑ์" โครงการพัฒนาแหล่งน้ำบึงบอระเพ็ด จังหวัดนครสวรรค์ โครงการอนุรักษ์ฟื้นฟูแหล่งน้ำบึงสีไฟ จังหวัดพิจิตร การดำเนินการคลองเปรมประชากร คลองแสนแสบ และคลองลาดพร้าว การพัฒนาคูคลองในพื้นที่เขตหลักสี่ การจัดตั้งศูนย์พักคอยในชุมชน และศูนย์พักพิงร่วมใจอุ่นไอรัก
นอกจากนี้ สปน. ได้รายงานว่าหน่วยงานภาครัฐได้มีการดำเนินกิจกรรมจิตอาสาเพื่อให้เกิดความรู้รัก สามัคคี เป็นประโยชน์ต่อประชาชน ชุมชน สังคมและประเทศชาติโดยรวมอย่างต่อเนื่อง
.............................
วันจันทร์ที่ 18 กรกฎาคม 2565
รัฐบาลอำนวยความสะดวกและความปลอดภัยแก่ประชาชนในการเดินทาง
วันพุธที่ 13 กรกฎาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลอำนวยความสะดวกแก่ประชาชนที่จะเดินทางกลับภูมิลำเนาและท่องเที่ยวภายในประเทศช่วงวันหยุดย
าวโดยยกเว้นค่าทางด่วน ได้แก่ ทางพิเศษศรีรัช อุดรรัถยา และเฉลิมมหานคร ในวันนี้ - เวลา 24.00
น.ของวันพรุ่งนี้(13ก.ค.-14ก.ค.65) และทางหลวงระหว่างเมืองหมายเลข 6 ช่วงปากช่อง-สีคิ้ว-ขามทะเลสอ
ระยะทาง 64 กม. สำหรับ ขาออก เริ่มตั้งแต่วันนี้ – 24.00น.ของวันพรุ่งนี้ และขาเข้า ในวันที่ 15–17 ก.ค.65
รวมถึงเตรียมความพร้อมบุคลากรและเครื่องมืออุปกรณ์ เช่น ป้ายเตือน ไฟสัญญาณ ไฟฟ้าส่องสว่าง
รถบริการช่วยเหลือฉุกเฉิน โดยบูรณาการร่วมกับศูนย์อำนวยความปลอดภัยทางถนนของแต่ละจังหวัด
เพื่อดูแลประชาชนในการเดินทาง ลดปัจจัยเสี่ยงในการเกิดอุบัติเหตุทางถนนตลอด 24 ชม.
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 5 เมษายน 2565
ครม. เห็นชอบ โครงการผลิตแพทย์เพิ่มแห่งประเทศไทย  ระยะที่ 2  ปี 2565-2570 จำนวน 13,318 คน กรอบวงเงิน 50,608.40 ล้านบาท
ครม. เห็นชอบ โครงการผลิตแพทย์เพิ่มแห่งประเทศไทย  ระยะที่ 2  ปี 2565-2570 จำนวน 13,318 คน กรอบวงเงิน 50,608.40 ล้านบาท
นายธนกร วังบุญคงชนะ โฆษกประจำสำนักนายกรัฐมนตรี แถลงคณะรัฐมนตรี วันนี้ (5 เมษายน 65) มีมติ เห็นชอบการดำเนินโครงการผลิตแพทย์เพิ่มแห่งประเทศไทยระยะที่ 2 พ.ศ. 2565 -2570ภายใต้กรอบวงเงินรวมทั้งสิ้น 50,608.40 ล้านบาท เพื่อผลิตแพทย์จำนวน 13,318 คน โดยผูกพันจนนักศึกษาแพทย์รุ่นสุดท้ายจบการศึกษาในปี 76 ซึ่งเป็นการดำเนินการต่อเนื่องจากโครงการผลิตแพทย์เพิ่มระยะที่ 1 ตามมติคณะรัฐมนตรีเมื่อ 26 มี.ค. 62 เพื่อให้เกิดความต่อเนื่องในการแก้ปัญหาการขาดแคลนแพทย์และการกระจายแพทย์ ตลอดจนขยายศักยภาพการให้บริการทางการแพทย์และสาธารณสุข ส่งเสริมไทยเป็น Medical Hub เพิ่มขีดความสามารถในการแข่งขันและหารายได้ให้กับประเทศ
ทั้งนี้โครงการผลิตแพทย์เพิ่มระยะที่ 2จะเน้นการพัฒนาหลักสูตรโดยใช้ชุมชนเป็นฐานการผลิต ตั้งเป้าหมายอัตราแพทย์ต่อประชากรในภาพรวม 1:1,200 ภายในปีการศึกษา 2576 เมื่อนักศึกษาแพทย์ที่ผลิตเพิ่มรุ่นสุดท้ายสำเร็จการศึกษาซึ่งในช่วงปี 65-70 จะต้องมีการผลิตแพทย์เพิ่ม13,318 คน ผ่านสถาบันในสังกัด อว. และ สธ. โดยมีกรอบวงเงินที่ 50,608.40 ล้านบาท หรือ ราว 3.8 ล้านบาท/คน โดยแบ่งเป็น งบดำเนินการในการผลิตบัณฑิต 300,000/บาท/คน/ปี หรือ 1.8 ล้านบาท/คน รวมจำนวน 23,972.40 ล้านบาท และ งบลงทุนเพื่อสนับสนุนโครงสร้างพื้นฐานการจัดการเรียนการสอนด้านการแพทย์ ในอัตรา 2 ล้านบาท/คน รวมจำนวน 26,636 ล้านบาท โดยเน้นการรับนักศึกษา 3 กลุ่ม คือ 1) กลุ่มลดความเหลื่อมล้ำ โดยรับนักศึกษาที่สำเร็จการศึกษาชั้น ม.6 ในพื้นที่ชายขอบ พื้นที่ขาดแคลน หรือนักเรียนที่มีภูมิลำเนาไม่อยู่ในเขตอำเภอเมือง 2) กลุ่มสำเร็จการศึกษาระดับปริญญาตรี ข้าราชการสังกัด สป.สธ. ที่สำเร็จการศึกษาระดับ ป.ตรีสายวิทยาศาสตร์สุขภาพ และ 3) กลุ่มแพทย์เพื่อชุมชนเป็นนักเรียนที่สำเร็จการศึกษาชั้น ม.6 ตามหลักเกณฑ์การรับเดิมของโครงการผลิตแพทย์เพื่อชาวชนบท
วันเสาร์ที่ 1 มกราคม 2565
กรมการขนส่งทางบก เตือนระวัง 4 จุดบอดของรถบรรทุกหรือรถขนาดใหญ่ อันตรายที่ผู้ขับขี่รถจักรยานยนต์ควรหลีกเลี่ยง
กรมการขนส่งทางบก เตือนระวัง 4 จุดบอดของรถบรรทุกหรือรถขนาดใหญ่ อันตรายที่ผู้ขับขี่รถจักรยานยนต์ควรหลีกเลี่ยง พร้อมแนะนำผู้ขับขี่รถจักรยานยนต์ไม่ควรขับขี่เข้าไปใกล้พื้นที่จุดบอด เพื่อความปลอดภัยทั้งผู้ขับขี่และผู้ซ้อนท้ายรถจักรยานยนต์
นางพรรณี พุ่มพันธ์ รองอธิบดีกรมการขนส่งทางบก กระทรวงคมนาคม เปิดเผยว่า อุบัติเหตุทางถนนส่วนใหญ่มักเกิดจากพฤติกรรมเสี่ยงของผู้ขับขี่ โดยเฉพาะรถจักรยานยนต์ที่มีสถิติการเกิดอุบัติเหตุสูงกว่ารถประเภทอื่น ซึ่งจากสถิติอุบัติเหตุในช่วงเทศกาลปีใหม่ 2564 ที่ผ่านมา พบว่าอุบัติเหตุที่เกิดขึ้นกับรถจักรยานยนต์ส่วนใหญ่คู่กรณีจะเป็นรถบรรทุกหรือรถขนาดใหญ่ ดังนั้นเพื่อป้องกันและลดความเสี่ยงการเกิดอุบัติเหตุ สำหรับผู้ขับขี่รถจักรยานยนต์ควรหลีกเลี่ยงการขับรถเข้าไปในพื้นที่จุดบอดของรถบรรทุกหรือรถขนาดใหญ่ที่เสี่ยงต่อการเกิดอุบัติเหตุทั้ง 4 จุด ได้แก่ บริเวณด้านหน้า และด้านขวาของรถบรรทุกและรถขนาดใหญ่ซึ่งเป็นจุดที่บดบังทัศนวิสัยในการมองเห็นโดยเฉพาะในระยะประชิดเนื่องจากความสูงของตัวรถด้านหลังของรถบรรทุกผู้ขับรถบรรทุกไม่สามารถมองเห็นด้านหลังของรถจากกระจกมองหลังได้และด้านซ้ายของรถบรรทุกซึ่งเป็นพื้นที่อันตรายที่สุดเนื่องจากเป็นจุดที่มีทัศนวิสัยแคบผู้ขับรถบรรทุกสังเกตเห็นรถคันอื่นได้ยากผู้ขับขี่รถจักรยานยนต์จึงควรหลีกเลี่ยงขับขี่รถเข้าไปอยู่ใกล้พื้นที่จุดบอดของรถบรรทุกในทุกกรณีทุกครั้งที่ใช้รถจักรยานยนต์ควรสวมหมวกนิรภัย ไม่ขับเข้าไปประชิดบริเวณดังกล่าว เพื่อความปลอดภัยต่อผู้ขับขี่และผู้ซ้อนท้ายรถจักรยานยนต์
รองอธิบดีกรมการขนส่งทางบก กล่าวเพิ่มเติมว่า นอกจากจุดบอดของรถบรรทุกหรือรถขนาดใหญ่ที่ผู้ขับขี่รถจักรยานยนต์ควรหลีกเลี่ยงแล้วพื้นที่บริเวณไหล่ทางยังเป็นพื้นที่เสี่ยงของการเกิดอุบัติเหตุที่ควรระมัดระวังเป็นอย่างมาก ซึ่งในช่วงเทศกาลปีใหม่ 2565 หรือเทศกาลที่มีวันหยุดต่อเนื่อง กรมการขนส่งทางบก ได้ขอความร่วมมือไปยังผู้ประกอบการขนส่งสินค้าด้วยรถบรรทุกกำชับพนักงานขับรถหลีกเลี่ยงการจอดรถบริเวณทางเดินรถหรือไหล่ทาง เพื่อลดปัจจัยเสี่ยงที่อาจก่อให้เกิดอุบัติเหตุได้ นอกจากนี้ เพื่อลดความเสี่ยงการเกิดอุบัติเหตุ ผู้ขับขี่รถจักรยานยนต์จะต้อง “ดื่มไม่ขับ ไม่ขับรถเร็ว สวมหมวกนิรภัยทุกครั้ง” ซึ่งการสวมหมวกนิรภัยทุกครั้งที่ใช้รถจักรยานยนต์เป็นยานพาหนะในการเดินทางทั้งผู้ขับขี่และผู้ซ้อนท้ายรถจักรยานยนต์ ช่วยลดความรุนแรงการบาดเจ็บหรือเสียชีวิตจากการใช้รถใช้ถนน โดยแนะนำให้ประชาชนเลือกใช้หมวกนิรภัยที่มีคุณภาพและมาตรฐาน ตามมาตรฐานผลิตภัณฑ์อุตสาหกรรม (มอก.) ทุกครั้งที่เดินทางผู้ขับขี่ต้องปฏิบัติตามกฎจราจร หมั่นตรวจสอบสภาพรถให้อยู่ในสภาพพร้อมใช้งาน เพื่อลดโอกาสในการเกิดอุบัติเหตุ เพิ่มความปลอดภัยให้ตัวคุณ และผู้ร่วมใช้รถใช้ถนน
วันเสาร์ที่ 27 สิงหาคม 2565
​โฆษกรัฐบาลเผย ผลสำเร็จจากการจัดการประชุมรัฐมนตรีเอเปคด้านป่าไม้ ครั้งที่ 5 (MMRF5) เชื่อว่าจะเป็นส่วนสำคัญในการสร้างความยั่งยืนด้านทรัพยากรทางธรรมชาติ แก้ปัญหาสิ่งแวดล้อมเพื่ออนาคต
​โฆษกรัฐบาลเผย ผลสำเร็จจากการจัดการประชุมรัฐมนตรีเอเปคด้านป่าไม้ ครั้งที่ 5 (MMRF5) เชื่อว่าจะเป็นส่วนสำคัญในการสร้างความยั่งยืนด้านทรัพยากรทางธรรมชาติ แก้ปัญหาสิ่งแวดล้อมเพื่ออนาคต
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า รัฐบาลสนับสนุนแนวทาง BCG Model มาโดยตลอด โดยใช้เป็นหนึ่งในโมเดลสำคัญบนเวทีการประชุมรัฐมนตรีเอเปคด้านป่าไม้ ครั้งที่ 5 (The Fifth APEC Meeting of Ministers Responsible for Forestry: MMRF5)
โฆษกประจำสำนักนายกรัฐมนตรี กล่าวว่า การเปลี่ยนแปลงของสภาพภูมิอากาศ (Climate Change), ปัญหาภาวะโลกร้อน (Global Warming) และภัยธรรมชาติ เป็นความท้าทายสำคัญ ซึ่งทุกประเทศทั่วโลกต้องร่วมกันหาทางรับมือและแก้ไข ซึ่งรัฐบาลไทยได้นำเสนอให้เขตเศรษฐกิจพิจารณานำหลัก BCG Economy Model ไปใช้ดำเนินงานให้เห็นเป็นผลสำเร็จ เพื่อการแก้ปัญหาสิ่งแวดล้อมอย่างยั่งยืน
ซึ่งสอดรับกับการประกาศเจตนารมณ์ของไทยในการประชุม COP26 เพื่อการบรรลุเป้าหมายความเป็นกลางทางคาร์บอน (Carbon Neutrality) ภายในปี ค.ศ. 2050 และเป้าหมายการปล่อยก๊าซเรือนกระจกสุทธิเป็นศูนย์ (Net Zero Greenhouse Gas Emission) ภายในหรือก่อนปี ค.ศ. 2065 ซึ่งปัจจุบัน รัฐบาลไทยแสวงหาความร่วมมือกับนานาประเทศอย่างต่อเนื่อง เพื่อผลักดันแนวทางคาร์บอนเครดิตที่นำมาเป็นต้นทุนทางเศรษฐกิจ สร้างมูลค่าเพิ่มแก่ชุมชนเจ้าของทรัพยากร
ในโอกาสนี้ โดย นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ได้แถลงผลภายหลังการประชุม MMRF5 ที่ไทยเป็นเจ้าภาพ ระหว่างวันที่ 23 - 25 สิงหาคม 2565 ณ โรงแรมเลอ เมอริเดียน จังหวัดเชียงใหม่ โดยกล่าวว่า การประชุมฯ ประสบผลสำเร็จในการพัฒนาความร่วมมือ 21 เขตเศรษฐกิจในด้านเทคนิค กระบวนการ และด้านการเงิน เพื่อยกระดับการอนุรักษ์ ฟื้นฟู รักษาพื้นที่ป่าไม้ในเขตเศรษฐกิจเอเปคอย่างมีประสิทธิภาพ ผ่านการนำเสนอหลัก BCG Model จัดการทรัพยากรธรรมชาติและสิ่งแวดล้อมด้วยเทคโนโลยีและนวัตกรรมสมัยใหม่ สร้างมูลค่า และส่งเสริมรูปแบบธุรกิจที่ยั่งยืน ต่อต้านการค้าไม้ที่ผิดกฎหมาย ทั้งนี้ สมาชิกเอเปคได้ร่วมกันเพิ่มพื้นที่ป่าไม้ภายในภูมิภาคได้ถึง 174.38 ล้านไร่ หรือ 27.9 ล้านเฮกเตอร์ เกินกว่าเป้าหมายที่กำหนดไว้ได้สำเร็จ
“รัฐบาลมุ่งสนับสนุนการแก้ไขปัญหาและพัฒนาด้านทรัพยากรทางธรรมชาติและสิ่งแวดล้อมอย่างต่อเนื่อง และเป็นประเด็นที่รัฐบาลให้ความสำคัญดำเนินการมาโดยตลอด เพื่อรักษาผลประโยชน์แก่ประเทศชาติและคนรุ่นหลัง โดยขอบคุณทุกหน่วยงานที่เกี่ยวข้องที่ร่วมกันทำงานเพื่อบรรลุเป้าหมาย รัฐบาลมุ่งหวังที่จะลดผลกระทบจากปัญหาการเปลี่ยนแปลงทางสภาพภูมิอากาศ เพื่อส่งต่อโลกที่สวยงามกว่าเดิมใบนี้ให้แก่คนรุ่นต่อไปในอนาคต” นายอนุชาฯ กล่าว
วันอังคารที่ 26 กรกฎาคม 2565
อนุมัติโครงการสินเชื่อดอกเบี้ยต่ำ Re-Open ธุรกิจโรงแรมและ Supply Chain วงเงินอนุมัติสินเชื่อ ไม่เกิน 5 ล้านบาท/ราย วงเงินโครงการ  5,000 ล้านบาท ตั้งแต่วันที่ ครม. มีมติเห็นชอบ
อนุมัติโครงการสินเชื่อดอกเบี้ยต่ำ Re-Open ธุรกิจโรงแรมและ Supply Chain วงเงินอนุมัติสินเชื่อ ไม่เกิน 5 ล้านบาท/ราย วงเงินโครงการ  5,000 ล้านบาท ตั้งแต่วันที่ ครม. มีมติเห็นชอบถึง 30 ก.ย. 65 หรือวงเงินสินเชื่อรวมในโครงการจะหมด
วันที่ 26 กรกฎาคม 2565 นายธนกร วังบุญคงชนะ โฆษกประจำสำนักนายกรัฐมนตรี แถลงมติคณะรัฐมนตรี เห็นชอบโครงการสินเชื่อดอกเบี้ยต่ำ (Soft Loan) Re - Open ธุรกิจโรงแรมและ Supply Chain ของโรงแรม วงเงินโครงการ 5,000 ล้านบาท เพื่อช่วยเหลือผู้ประกอบการ SMEs ในธุรกิจโรงแรมและสาขาธุรกิจที่เกี่ยวเนื่อง (Supply Chain) ของโรงแรมที่ได้รับผลกระทบจากสถานการณ์โควิด-19 ให้มีสภาพคล่องที่เพียงพอ หรือเพื่อปรับปรุง ซ่อมแซมสถานประกอบกิจการ หรือลงทุนในอุปกรณ์ต่างๆ เช่น เครื่องอบผ้า เครื่องปรับอากาศ เครื่องซักผ้าอุตสาหกรรม เป็นต้น ซึ่งคาดว่าจะช่วยเหลือผู้ประกอบการ 1,000 รายให้สามารถเข้าถึงแหล่งเงินทุนและดำเนินธุรกิจต่อไปได้ภายใต้สภาพเศรษฐกิจปัจจุบันได้
โดยธนาคารออมสิน จะให้สินเชื่อโดยตรงกับผู้ประกอบการ วงเงินสินเชื่อไม่เกินรายละ 5 ล้านบาท ระยะเวลากู้ไม่เกิน 7 ปี ระยะเวลาปลอดชำระเงินต้น (Grace Period) ไม่เกิน 2 ปี ในกรณีที่มีระยะเวลาการกู้ตั้งแต่ 2 ปีขึ้นไป อัตราดอกเบี้ย ที่ปีที่ 1-2 ร้อยละ 1.99 ต่อปี ปีที่ 3-7 อัตราดอกเบี้ยเป็นไปตามที่ธนาคารออมสินกำหนด โดยมีหลักทรัพย์ค้ำประกันเต็มวงเงิน หรือ หลักทรัพย์ค้ำประกันร่วมกับ บสย. หรือ บสย. ค้ำประกันเต็มวงเงิน ระยะเวลาการขอยื่นสินเชื่อตั้งแต่วันที่คณะรัฐมนตรีมีมติเห็นชอบจนถึงวันที่ 30 กันยายน 65 หรือจนกว่าวงเงินสินเชื่อรวมในโครงการจะหมด
ทั้งนี้ รัฐบาลจะชดเชยต้นทุนเงินให้กับธนาคารออมสินในอัตราร้อยละ 2 ต่อปีเป็นระยะเวลา 2 ปีรวมทั้งสิ้นไม่เกิน 200 ล้านบาท
คุณสมบัติผู้กู้ ผู้ประกอบการ SMEs ในธุรกิจโรงแรม และ Supply Chain ของโรงแรม ที่เป็นบุคคลธรรมดาหรือนิติบุคคลที่จดทะเบียนในประเทศซึ่งมีบุคคลสัญชาติไทยถือหุ้นเกินกว่าร้อยละ 50 ของทุนจดทะเบียน ซึ่งได้รับผลกระทบจากการแพร่ระบาด ของโรคโควิด - 19 ทั้งทางตรงหรือทางอ้อม กรณีเป็นผู้ประกอบธุรกิจโรงแรมต้องมีใบอนุญาตประกอบ กิจการโรงแรมหรืออยู่ระหว่างดำเนินการขอใบอนุญาตประกอบ กิจการโรงแรมก่อนวันที่ 31 ธ.ค. 63 มีกำไรอย่างน้อย 1 ใน 3 ปี ย้อนหลังล่าสุด กรณีเป็นนิติบุคคล ส่วนของผู้ถือหุ้นต้องไม่ติดลบ ไม่เป็นหนี้ที่ไม่ก่อให้เกิดรายได้ (NPLs) ไม่ถูกดำเนินคดี ไม่เป็นบุคคลล้มละลาย ณ วันยื่นคำขอ หรือไม่มีหนี้ค้างชำระ ก่อนวันยื่นขอเข้าโครงการ ทั้งนี้ เป็นการให้สินเชื่อใหม่แก่ลูกค้าเดิม หรือลูกค้าใหม่ และไม่ใช่ลูกหนี้ที่โอนหนี้ (Refinance)
วันพฤหัสบดีที่ 16 มิถุนายน 2565
ออมเพิ่มสุข เร่งทยอยจัดสรรวงเงิน 40,000 ล้านบาท
ตามที่กระทรวงการคลังได้มีการจำหน่ายพันธบัตร รุ่นออมเพิ่มสุข ผ่านธนาคารตัวแทนจำหน่าย วงเงิน 40,000 ล้านบาท ให้แก่ประชาชน เมื่อวันที่ 15 มิถุนายน 2565 และได้มีการแจ้งปิดระบบการจำหน่าย พันธบัตรในเวลาต่อมา  นั้น
สำนักงานบริหารหนี้สาธารณะ (สบน.) ธนาคารแห่งประเทศไทย (ธปท.) และธนาคารตัวแทนจำหน่าย ต้องขออภัยในความไม่สะดวกที่เกิดขึ้นในครั้งนี้ เนื่องจากระบบจัดสรรลำดับอัตโนมัติ (automatic queuing system) ของ ธปท. ได้เกิดขัดข้องในระหว่างที่ธนาคารตัวแทนจำหน่ายทยอยส่งคำสั่งซื้อพันธบัตรเข้ามา ซึ่งทันทีที่เกิดเหตุ ธปท. ได้เร่งแก้ไขปัญหาเพื่อให้สามารถกลับมาจัดสรรพันธบัตรได้ ทั้งนี้ ธปท. จะจัดสรรวงเงินตามเวลาที่คำสั่งซื้อถูกส่งและถูกบันทึกอยู่ระบบของ ธปท. เป็นสำคัญ และจะจัดสรรคำสั่งซื้อตามหลักการมาก่อนได้ก่อน (first come first serve) ซึ่ง ธปท. ได้ทยอยส่งรายการพันธบัตรที่จัดสรรสำเร็จกลับไปยังธนาคารตัวแทนจำหน่ายแล้ว รวมถึงคืนเงินให้กับผู้ลงทุนกรณีที่คำสั่งซื้อจากธนาคารไม่ได้รับการตอบรับจากระบบ ธปท. หรือไม่มีการบันทึกในระบบ อย่างไรก็ดี ยังคงมีคำสั่งซื้อที่อยู่ในระบบยังคงรอการประมวลผลและตรวจสอบเป็นจำนวนมาก ซึ่ง ธปท. จะจัดสรรคำสั่งซื้อตามคิวคำสั่งซื้อโดยเร็วที่สุด สบน. ขอเรียนว่าทุกหน่วยงานพยายามอย่างเต็มที่ในการแก้ไขปัญหา และพยายามอำนวยความสะดวกในทุกวิถีทางเพื่อให้ผู้ลงทุนได้รับบริการที่ดีที่สุด
สบน. ขอขอบคุณผู้ลงทุนทุกท่านที่ให้ความสนใจลงทุนพันธบัตรออมทรัพย์ และขออภัยในความไม่สะดวกที่เกิดขึ้นและจะหารือร่วมกับหน่วยงานที่เกี่ยวข้องเพื่อสร้างประสบการณ์การซื้อพันธบัตรที่ดียิ่งขึ้นในอนาคต
สำนักพัฒนาตลาดตราสารหนี้
สำนักงานบริหารหนี้สาธารณะ
โทร. 0 2271 7999 ต่อ 5809, 5820/ 0 2265 8050 ต่อ 5322, 5311, 5315
วันศุกร์ที่ 25 มีนาคม 2565
ทีมผู้แทนพิเศษรัฐบาลแก้ปัญหาชายแดนใต้ รับฟังข้อเสนอประชาชนปลด “นกกรงหัวจุก” จากบัญชีสัตว์สงวน เลี้ยงกันจำนวนมากดันเป็นสัตว์เศรษฐกิจ
ทีมผู้แทนพิเศษของรัฐบาลมอบ ศอ.บต. กรมอุทยานฯ ศึกษาข้อเสนอประชาชน ถอด “นกกรงหัวจุก” ออกจากบัญชีสัตว์สงวน ดันเป็นสัตว์เศรษฐกิจส่งเสริมอัตลักษณ์จังหวัดชายแดนใต้ ชาวบ้านเพาะพันธุ์เองจำนวนมากแล้ว
วันที่ 25 มีนาคม 2565 นางสาวรัชดา ธนาดิเรก รองโฆษกประจำสำนักนายกรัฐมนตรี ในฐานะกรรมการผู้แทนพิเศษของรัฐบาลในการแก้ไขปัญหาจังหวัดชายแดนภาคใต้ เปิดเผยว่า วานนี้ (24 มีนาคม 2565) พลเอก ชัยชาญ ช้างมงคล รัฐมนตรีช่วยว่าการกระทรวงกลาโหม เป็นประธานการประชุมคณะกรรมการผู้แทนพิเศษของรัฐบาลในการแก้ไขปัญหาจังหวัดชายแดนภาคใต้ ติดตามความคืบหน้างานด้านความมั่นคง การต่างประเทศ การขับเคลื่อนศูนย์พัฒนาทักษะทางภาษาเพื่อการสื่อสารในพื้นที่ และการแก้ปัญหาการทำประมงและกิจกรรมที่เกี่ยวเนื่อง
ทั้งนี้ ในที่ประชุมได้มีการพิจารณาข้อเสนอจากประชาชนในพื้นที่ ที่ต้องการให้ปลด “นกกรงหัวจุก” ออกจากบัญชีสัตว์สงวน ของกรมอุทยานแห่งชาติ สัตว์ป่าและพันธุ์พืช เนื่องจากปัจจุบันมีการเพาะเลี้ยงจำนวนมาก อีกทั้งยังสอดรับกับนโยบายการส่งเสริมการเลี้ยงสัตว์เศรษฐกิจและอัตลักษณ์ของท้องถิ่นตามนโยบายของรัฐบาลด้วย ที่ประชุมจึงเห็นชอบให้ศูนย์อำนวยการบริหารจังหวัดชายแดนภาคใต้ (ศอ.บต.) เสนอเรื่องให้กรมอุทยานฯ ดำเนินการรับฟังความเห็นของประชาชนและศึกษาสถานการณ์จำนวนนกกรงหัวจุกเพื่อพิจารณาการถอดถอนออกจากบัญชีสัตว์สงวน ซึ่งกรณีคล้าย ๆ กัน เช่น นกเขาชวา ที่ได้ถูกถอดออกจากบัญชีสัตว์สงวน เมื่อพบว่ามีจำนวนมากในธรรมชาติ และการเพาะเลี้ยงในกรง มีศักยภาพมากขึ้น ทำให้ทุกวันนี้ นกเขาชวากลายเป็นสัตว์เศรษฐกิจของพื้นที่ภาคใต้อีกชนิดหนึ่ง
ในอดีตมีความกังวลถึงการสูญพันธุ์ของนกกรงหัวจุก จึงได้กำหนดให้เป็นสัตว์สงวน ตามพระราชบัญญัติสงวนและคุ้มครองสัตว์ป่า ตั้งแต่ปี 2503 เมื่อครั้งเปิดให้มีการแจ้งการครอบครองปี 2546 มีผู้มาแจ้งจำนวนกว่า 9 หมื่นตัว ปัจจุบันนี้ นกรงหัวจุกที่ประชาชนเลี้ยงและมีการขยายพันธุ์เองมีจำนวนมาก และเมื่อรวมทั่วประเทศแล้วมีมากกว่าหลายแสนตัว โดยเฉพาะในพื้นที่จังหวัดชายแดนใต้ยังถือเป็นสัตว์เศรษฐกิจ สร้างรายได้ทั้งคนเลี้ยงและกลุ่มชุมชนที่ทำธุรกิจเกี่ยวเนื่อง เช่น กรง อาหารสัตว์ ถ้วยเซรามิคใส่น้ำ นอกจากนี้ การเลี้ยงนกกรงหัวจุกยังเป็นทั้งวิถีชีวิตและอัตลักษณ์ท้องถิ่น ทั้งเลี้ยงเพื่อความเพลิดเพลินหรือส่งเข้าประกวด เป็นที่นิยมของคนทุกเพศ ทุกวัย และเป็นกิจกรรมสร้างความสัมพันธ์ที่ดีระหว่างกลุ่มคน ประกอบกับเยาวชนบางกลุ่มในพื้นที่ ยังมีมุมมองว่า การเลี้ยงนกกรงหัวจุกเป็นกิจกรรมที่ช่วยให้ห่างไกลยาเสพติด เพราะคนเลี้ยงต้องใส่ใจดูแล มีเป้าหมายในการฝึกนกร้องเพื่อไปแข่ง ทำให้มีความสุขได้โดยไม่ต้องพึ่งอบายมุข
นางสาวรัชดา กล่าวเพิ่มว่า พลเอก ชัยชาญ ช้างมงคล รัฐมนตรีช่วยว่าการกระทรวงกลาโหม ในฐานะประธานคณะกรรมการผู้แทนพิเศษของรัฐบาลได้ขับเคลื่อนการทำงานตามข้อสั่งการและนโยบายของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ที่ต้องการให้การแก้ปัญหาพื้นที่จังหวัดชายแดนใต้เป็นไปอย่างมีประสิทธิภาพ ทุกฝ่ายได้เข้ามามีส่วนร่วม เชื่อมการทำงานระหว่างเจ้าหน้าที่และความต้องการของคนในพื้นที่อย่างแท้จริง คณะกรรมการชุดนี้เป็นอีกกลไกหนึ่งเพื่อการติดตาม ประสาน ขับเคลื่อน ให้การดำเนินงานของภาครัฐนำไปสู่การพัฒนาคุณภาพชีวิตและสันติภาพ อย่างยั่งยืน
วันเสาร์ที่ 5 กุมภาพันธ์ 2565
โฆษกรัฐบาลฯ เผย “นายกฯ”  กำชับ ททท. ตรวจสอบโรงแรมที่เข้าร่วมโครงการเราเที่ยวด้วยกันเฟส 4  เตือนอย่าฉวยโอกาสขึ้นราคา ทุกโครงการมุ่งเพื่อบรรเทาภาระค่าใช้จ่ายของประชาชน
โฆษกรัฐบาลฯ เผย “นายกฯ”  กำชับ ททท. ตรวจสอบโรงแรมที่เข้าร่วมโครงการเราเที่ยวด้วยกันเฟส 4  เตือนอย่าฉวยโอกาสขึ้นราคา ทุกโครงการมุ่งเพื่อบรรเทาภาระค่าใช้จ่ายของประชาชน หากพบกระทำผิดสั่งเดินหน้าตามกฎหมาย
วันที่ 5 กุมภาพันธ์ 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า จากที่รัฐบาลได้มีโครงการเราเที่ยวด้วยกัน เฟส 4 ตั้งแต่วันที่ 1 ก.พ. ที่ผ่านมา ทางเว็บไซต์ www.เราเที่ยวด้วยกัน.com มีกรณีร้องเรียนว่า โรงแรมที่เข้าร่วมโครงการเราเที่ยวด้วยกันเฟส 4 ปรับราคาขึ้นสูงกว่า 40% ทั้งนี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ติดตามและสั่งการให้กระทรวงการท่องเที่ยวและกีฬาและการท่องเที่ยวเที่ยวแห่งประเทศไทย ตรวจสอบข้อเท็จจริง พบว่า โรงแรมที่เข้าร่วมโครงการฯ ไม่ได้มีการปรับราคาขึ้นอย่างที่เป็นกระแสในโซเชียล เนื่องจากโครงการเราเที่ยวด้วยกัน เฟส 4 ไม่ได้เปิดรับผู้ประกอบการรายใหม่เพื่อเข้าร่วมโครงการในเฟสนี้ ดังนั้น โรงแรมต่าง ๆ ยังต้องใช้จำนวนห้องพักและราคาห้องพักเดิมที่แจ้งไว้ตั้งแต่เฟส 3 จะไม่สามารถปรับราคาได้ อย่างไรก็ตามที่ประชาชนพบว่ามีราคาที่สูงขึ้น อาจเกิดเนื่องจากจำนวนห้องที่ทางโรงแรมสมัครเข้าระบบอาจจะเต็มในช่วงเวลานั้น ๆ ทำให้ต้องปรับประเภทของห้องพักที่อาจราคาสูงขึ้นได้
ทั้งนี้ นายกรัฐมนตรีได้กำชับให้หน่วยงานที่เกี่ยวข้องติดตาม อย่าให้มีการฉวยโอกาสขึ้นราคา เพราะทุกโครงการที่รัฐบาลดำเนินการเพื่อช่วยบรรเทาภาระค่าใช้จ่ายให้กับประชาชน หากพบการกระทำที่เข้าข่ายผิดให้ดำเนินการตามกฎหมายทันที
โฆษกประจำสำนักนายกรัฐมนตรี กล่าวเพิ่มเติมว่า ครม. ได้อนุมัติโครงการเราเที่ยวด้วยกันเฟส 4 เมื่อวันที่ 24 มกราคม 2565 กรอบวงเงิน 9,000 ล้านบาท ระยะเวลาดำเนินโครงการตั้งแต่วันที่ 1 กุมภาพันธ์ – พฤษภาคม 2565 โดยรัฐบาลสนับสนุนค่าโรงแรมที่พัก 40% สูงสุด 3,000 บาท/ห้อง/คืน คนละไม่เกิน 10 ห้อง คูปองส่วนลดค่าอาหารและค่าเข้าสถานที่ท่องเที่ยว 600 บาทต่อห้องต่อคืน ประชาชนจะชำระ 60% และรัฐบาลสนับสนุนอีก 40% ผ่านการตัดเงินจากคูปอง และค่าโดยสารเครื่องบิน จำนวน 6 แสนสิทธิ เป็นโครงการที่เดินหน้ากระตุ้นการท่องเที่ยวในประเทศ ทั้งนี้ ข้อมูลจากเว็บไซต์ เราเที่ยวด้วยกัน.com หลังเปิดให้เริ่มใช้สิทธิของเฟส 4 เพียง 5 วัน มีผู้ใช้สิทธิจองห้องพักแล้วเกือบ 2 แสนสิทธิ จากที่รัฐบาลให้ทั้งหมด 2 ล้านสิทธิ ซึ่งนับว่ากระแสการตอบรับโครงการดีมาก โดยทางการท่องเที่ยวแห่งประเทศไทย ก็ได้ประเมินว่าโครงการนี้จะช่วยให้การท่องเที่ยวในประเทศในครึ่งแรกของปีจะมีพัฒนาการที่ดีขึ้นโดยต่อเนื่อง
“สถานการณ์โควิด-19 ภายในประเทศถือว่าทรงตัวและกำลังคลี่คลาย หน่วยงานต่าง ๆ ทั้งภาครัฐและเอกชนจะเริ่มมีการเข้ามาทำงานที่สถานที่ตั้ง ประชาชนส่วนใหญ่ออกมาใช้ชีวิตและวางแผนเดินทางท่องเที่ยวโครงการของรัฐแล้ว อย่างไรก็ตามขอให้ทุกคนยังคงป้องกันขั้นสูงสุด ด้วยการปฏิบัติตามมาตรการด้านสาธารณสุขแบบครอบจักรวาล Universal Prevention หมั่นตรวจ ATK และสังเกตเฝ้าระวังอาการอย่างสม่ำเสมอ และสถานประกอบการและร้านอาหารต่าง ๆ เข้มงวดในการปฏิบัติตาม COVID Free Setting เพื่อการใช้ชีวิตได้ปกติสุขที่สุดต่อไป” นายธนกร กล่าว
วันพุธที่ 8 กันยายน 2564
กระทรวงมหาดไทย ประกาศผลรางวัล “จังหวัดสะอาด” ประจำปี พ.ศ. 2563 ลำพูน นนทบุรี ยโสธร สตูล และจันทบุรี คว้ารางวัลชนะเลิศใน 5 ภูมิภาค
กระทรวงมหาดไทย ประกาศผลรางวัล “จังหวัดสะอาด” ประจำปี พ.ศ. 2563 ลำพูน นนทบุรี ยโสธร สตูล และจันทบุรี คว้ารางวัลชนะเลิศใน 5 ภูมิภาค
วันนี้ (8 ก.ย. 64) นายฉัตรชัย พรหมเลิศ ปลัดกระทรวงมหาดไทย เปิดเผยว่า ตามที่รัฐบาลได้กำหนดให้ปัญหาขยะเป็นวาระแห่งชาติ และได้มอบหมายให้กระทรวงมหาดไทยบูรณาการร่วมกับทุกภาคส่วนในการแก้ไขปัญหาดังกล่าวอย่างต่อเนื่อง ซึ่ง พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ได้มอบนโยบายในการดำเนินการจัดการขยะ ตั้งแต่ต้นทาง กลางทาง และปลายทาง ตามหลัก 3 ช (3Rs) คือ ใช้น้อย (Reduce) ใช้ซ้ำ (Reuse) นำกลับมาใช้ใหม่ (Recycle) และได้เน้นย้ำให้ผู้ว่าราชการจังหวัดทุกจังหวัด ดำเนินการขับเคลื่อนแผนปฏิบัติการจัดการขยะมูลฝอยชุมชน “จังหวัดสะอาด” ร่วมกับส่วนราชการ องค์กรปกครองส่วนท้องถิ่น องค์กรภาคเอกชนและประชาชนในพื้นที่ให้เกิดการปฏิบัติอย่างเป็นรูปธรรม
นายฉัตรชัย พรหมเลิศ กล่าวว่า ในปี พ.ศ. 2563 กระทรวงมหาดไทย โดยกรมส่งเสริมการปกครองท้องถิ่น ได้ดำเนินการประกวดการจัดการขยะมูลฝอยชุมชน “จังหวัดสะอาด” ระดับประเทศ เพื่อติดตามและประเมินผลการปฏิบัติงานด้านการจัดการขยะมูลฝอยชุมชน สร้างขวัญและกำลังใจ พร้อมทั้งเชิดชูเกียรติให้แก่จังหวัดที่มีการจัดการขยะมูลฝอยชุมชนเป็นไปตามเกณฑ์และเป้าหมายที่กำหนด โดยมีผลการพิจารณาคัดเลือกจังหวัดที่มีการจัดการขยะมูลฝอยชุมชน “จังหวัดสะอาด” ระดับประเทศ ได้แก่
กลุ่มจังหวัดภาคเหนือ
รางวัลชนะเลิศ จังหวัดลำพูน
รางวัลรองชนะเลิศอันดับที่ 1 จังหวัดอุทัยธานี
รางวัลรองชนะเลิศอันดับที่ 2 จังหวัดพิจิตร
รางวัลชมเชย จังหวัดสุโขทัย
กลุ่มจังหวัดภาคตะวันออกเฉียงเหนือ
รางวัลชนะเลิศ จังหวัดยโสธร
รางวัลรองชนะเลิศอันดับที่ 1 จังหวัดศรีสะเกษ
รางวัลรองชนะเลิศอันดับที่ 2 จังหวัดอุดรธานี
รางวัลชมเชย จังหวัดอุบลราชธานี
กลุ่มจังหวัดภาคกลางและภาคตะวันตก
รางวัลชนะเลิศ จังหวัดนนทบุรี
รางวัลรองชนะเลิศอันดับที่ 1 จังหวัดสิงห์บุรี
รางวัลรองชนะเลิศอันดับที่ 2 จังหวัดลพบุรี
รางวัลชมเชย จังหวัดอ่างทอง
กลุ่มจังหวัดภาคตะวันออก
รางวัลชนะเลิศ จังหวัดจันทบุรี
รางวัลรองชนะเลิศอันดับที่ 1 จังหวัดระยอง
รางวัลรองชนะเลิศอันดับที่ 2 จังหวัดสมุทรปราการ
รางวัลชมเชย จังหวัดตราด
กลุ่มจังหวัดภาคใต้
รางวัลชนะเลิศ จังหวัดสตูล
รางวัลรองชนะเลิศอันดับที่ 1 จังหวัดนครศรีธรรมราช
รางวัลรองชนะเลิศอันดับที่ 2 จังหวัดชุมพร
รางวัลชมเชย จังหวัดภูเก็ต
นายฉัตรชัย พรหมเลิศ กล่าวว่า สำหรับจังหวัดที่คว้ารางวัลในปีนี้ ล้วนแต่ผ่านเกณฑ์การประเมินอย่างเข้มข้น เป็นจังหวัดสะอาดต้นแบบ ซึ่งกระทรวงมหาดไทย จะได้เร่งขยายผลและต่อยอดการดำเนินงานอย่างต่อเนื่องให้กับจังหวัดอื่น ๆ เพื่อให้การขับเคลื่อนแผนปฏิบัติการจัดการขยะมูลฝอยชุมชน “จังหวัดสะอาด” เกิดการดำเนินงานอย่างเป็นรูปธรรมและยั่งยืนต่อไป
วันศุกร์ที่ 25 กุมภาพันธ์ 2565
ก.ต่างประเทศ ตั้ง “ศูนย์ช่วยเหลือคนไทยในยูเครน” ณ เมืองลวิฟ ปชช. ติดต่อขอความช่วยเหลือได้ที่ +48-696-642-348 ตลอด 24 ชม.
.....
กระทรวงการต่างประเทศ โดยสถานเอกอัครราชทูต ณ กรุงวอร์ซอ ประเทศโปแลนด์ ออกประกาศ เรื่องการดูแลคนไทยในยูเครนในสถานการณ์ฉุกเฉิน ณ วันที่ 24 ก.พ. 65 ระบุว่า ขณะนี้ได้เร่งประเมินสถานการณ์และดำเนินมาตรการที่เหมาะสมในการดูแลความปลอดภัยของคนไทยในยูเครน จำนวน 253 คน ร่วมกับนายจ้างในเมืองต่าง ๆ โดยตรง
.
ตั้งแต่วันที่ 25 ก.พ. 65 เป็นต้นไป จะมีการตั้ง “ศูนย์ปฏิบัติการช่วยเหลือคนไทยในยูเครน ณ เมืองลวิฟ (โรงแรม Цісар หรือ Tsisar)” เพื่อเป็นที่พักชั่วคราวของคนไทยจากพื้นที่เสี่ยงภัย และเป็นศูนย์ประสานงานกับฝ่ายยูเครนในการช่วยเหลือคนไทย สำหรับเดินทางกลับประเทศโดยเครื่องบินหรือกลับที่อยู่อาศัย ซึ่งขึ้นอยู่กับสถานการณ์ความปลอดภัย ณ ขณะนั้น
.
คนไทยในยูเครนสามารถติดต่อขอความช่วยเหลือได้ที่ สถานเอกอัครราชทูต ณ กรุงวอร์ซอ ประเทศโปแลนด์ หมายเลข +48-696-642-348 ได้ตลอด 24 ชม. หรือ E-mail : thaiconsularwarsaw@thaiemb.pl
#ไทยคู่ฟ้า#ร่วมต้านโควิด19
-------------------
วันจันทร์ที่ 22 พฤศจิกายน 2564
กทม.ชวนเที่ยวงานลอยกระทง ประจำปี 2564
วันศุกร์ที่ 19 พฤศจิกายน 2564
ต่อจากนี้ไป ขอเชิญรับฟังไทยคู่ฟ้า ค่ะ
กทม.ชวนเที่ยวงานลอยกระทงประจำปี 2564 ในวันนี้ (19พ.ย.64) บริเวณใต้สะพานพระราม 8 เขตบางพลัด และคลองโอ่งอ่าง เขตสัมพันธวงศ์และเขตพระนคร ภายในงานมีการแสดงพื้นบ้าน จำลองตลาดนัดโบราณจำหน่ายอาหารและของดี 50 เขต พร้อมทั้งเปิดสวนสาธารณะ 30 แห่งทั่ว กทม. ตั้งแต่เวลา 05.00-24.00น. ให้ประชาชนลอยกระทงได้ใกล้บ้าน โดยขอให้ทุกคนร่วมสืบสานประเพณีไทยภายใต้วิถีใหม่แบบ New Normal และการป้องกันการติดเชื้อโควิด-19 แบบครอบจักรวาล ใช้กระทงที่ผลิตจากวัสดุธรรมชาติเพื่อลดปริมาณขยะและอนุรักษ์สิ่งแวดล้อม ทั้งนี้ ห้ามมิให้มีการจุดและปล่อยบั้งไฟ พลุ ตะไล โคมลอย โคมไฟ โคมควัน หรือวัตถุอื่นที่คล้ายกันขึ้นสู่อากาศ
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันเสาร์ที่ 4 ธันวาคม 2564
โฆษกรัฐบาลเผย “นายก”สั่งจับตาใกล้ชิดสถานการณ์โควิด “โอไมครอน” หลังพบผู้ติดเชื้อในมาเลเซียเป็นรายแรก
โฆษกรัฐบาลเผย “นายก”สั่งจับตาใกล้ชิดสถานการณ์โควิด “โอไมครอน” หลังพบผู้ติดเชื้อในมาเลเซียเป็นรายแรก กำชับแนวชายแดนป้องกันลักลอบเข้าเมืองอย่างเข้มงวด เร่งฉีดวัคซีนโควิด ให้ครอบคลุมมากที่สุด
วันนี้(4ธ.ค.64)นายธนกรวังบุญคงชนะโฆษกประจำสำนักนายกรัฐมนตรีเผยพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมสั่งติดตามสถานการณ์การแพร่ระบาดไวรัสโควิด-19 “โอไมครอน”อย่างใกล้ชิดหลังมาเลเซียพบผู้ติดเชื้อเป็นรายแรกแล้วโดยเป็นนักศึกษาหญิงวัย19ปีจากแอฟริกาใต้ซึ่งได้เดินทางมาจากประเทศแอฟริกาใต้ผ่านสิงคโปร์ ซึ่งจากการสอบสวนโรคพบว่านักศึกษาหญิงจากแอฟริกาใต้ได้เดินทางจากสิงคโปร์มาถึงมาเลเซียเมื่อวันที่19พ.ย.ที่ผ่านมา
โฆษกประจำสำนักนายกรัฐมนตรีกล่าวว่านายกรัฐมนตรีได้สั่งการให้หน่วยงานที่เกี่ยวข้องทั้งกระทรวงสาธารณสุขกระทรวงการต่างประเทศกระทรวงการท่องเที่ยวและกีฬากระทรวงมหาดไทยและฝ่ายความมั่นคงเข้มงวดหน่วยงานคัดกรองที่จุดต่างๆ ท่าอากาศยานสนามบินโดยเฉพาะด่านพรมแดนทางบก ที่เปิดให้คนไทยเดินทางกลับเข้าประเทศ ซึ่งต้องเน้นย้ำผู้เดินทางทุกคนได้รับการตรวจคัดกรองโควิด-19และกักกันตัวในสถานที่ที่รัฐจัดให้หากรายใดมีอาการผิดปกติจะถูกส่งตัวไปรักษายังโรงพยาบาลทันทีและทำการตรวจหาเชื้อและหากพบข้อมูลต้องสงสัยให้รีบรายงานตรงต่อนายกรัฐมนตรีทันทีที่มีความคืบหน้า ขณะเดียวกันพร้อมปรับมาตรการต่างๆอย่างเข้มงวดทุกแนวชายแดนเพื่อสกัดการลักลอบเข้าออกที่ผิดกฏหมายผ่านช่องทางธรรมชาติด้วย
โฆษกประจำสำนักนายกรัฐมนตรีกล่าวเพิ่มเติมว่าปัจจุบันสายพันธ์ที่ระบาดในไทยคือเดลต้ายังมีการแพร่ระบาดอยู่แต่นายกรัฐมนตรียังกำชับกระทรวงสาธารณสุขเตรียมพร้อมรับมือสำหรับโอไมครอนโดย
การให้บริการฉีดวัคซีนต้องครอบคลุมให้ได้สูงสุดหรือเกือบทั้งหมดของประชากรที่ควรจะได้รับวัคซีนซึ่งคณะแพทย์ได้ยืนยันว่าวัคซีนที่ใช้ในปัจจุบันจำนวน2โดสมีประสิทธิภาพสามารถป้องกันอาการรุนแรงทั้งสายพันธ์เดลต้าและโอไมครอนได้ ขณะเดียวกันมีการวินิจฉัยสายพันธุ์โอไมครอนให้ได้อย่างรวดเร็วเพื่อควบคุมการระบาดของโรค และต้องมีทีมที่พร้อมจะเข้าไปควบคุมดูแลไม่ให้มีการแพร่ระบาดเกิดขึ้น
"ทั้งนี้นายกรัฐมนตรียังย้ำถึงการป้องกันและควบคุมการแพร่กระจายของเชื้อโควิด-19ที่ปลอดภัยคือการใช้ชีวิตประจำวันตามมาตรฐานวิถีชีวิตใหม่มีความรู้ที่ถูกต้องสิ่งสำคัญที่นายกรัฐมนตรีฝากไว้คือทุกคนจะต้องยึดหลักอนามัยส่วนบุคคลดูแลตนเองแบบครอบจักรวาล เคร่งครัดรักษาระเบียบวินัย สวมหน้ากากเว้นระยะห่าง หมั่นล้างมือและตรวจATK จะช่วยลดการระบาดของโควิดทุกสายพันธุ์ได้" นายธนกรกล่าว
—————
วันศุกร์ที่ 27 สิงหาคม 2564
สธ.รับมอบ “กล่องห่วงใย” ดูแลผู้ป่วยโควิด HI/CI
กระทรวงสาธารณสุข รับมอบ “กล่องห่วงใย” 1,000 กล่อง จากบริษัท ทริปเปิลที บรอดแบนด์ จำกัด (มหาชน) เพื่อส่งมอบให้กับผู้ป่วยโควิด 19 ที่กักตัวที่บ้านและชุมชน ในพื้นที่ จ.นนทบุรี ปทุมธานี สระบุรี และสงขลา
กระทรวงสาธารณสุข รับมอบ “กล่องห่วงใย” 1,000 กล่อง จากบริษัท ทริปเปิลที บรอดแบนด์ จำกัด (มหาชน)เพื่อส่งมอบให้กับผู้ป่วยโควิด 19 ที่กักตัวที่บ้านและชุมชน ในพื้นที่ จ.นนทบุรี ปทุมธานี สระบุรี และสงขลา
วันนี้ (27 สิงหาคม 2564) นายแพทย์ณรงค์ สายวงศ์ รองปลัดกระทรวงสาธารณสุข พร้อมคณะผู้บริหาร รับมอบกล่องห่วงใย จำนวน 1,000 กล่อง จากคุณธีรศักดิ์ จีรอัศวพงษ์ กรรมการบริษัท ทริปเปิลที บรอดแบนด์จำกัด (มหาชน) หรือ 3BB ซึ่งภายในกล่องประกอบด้วย ยา เวชภัณฑ์ และอุปกรณ์ที่จำเป็น อาทิ ยาลดไข้ ยาอมแก้ไอยาฟ้าทะลายโจร หน้ากากอนามัย เครื่องวัดระดับออกซิเจน พร้อมถ่านขนาด 3A และปรอทวัดไข้ โดยกระทรวงสาธารณสุขจะเร่งดำเนินการจัดส่งถึงมือผู้ป่วยโควิดในกลุ่มสีเขียว ที่ไม่มีอาการหรือมีอาการเล็กน้อย 19 ที่เข้าระบบระบบกักตัวที่บ้าน (Home Isolation) และชุมชน/ศูนย์พักคอย (Community Isolation) ในจังหวัดนนทบุรี ปทุมธานี สระบุรี และสงขลา
******************************** 27 สิงหาคม 2564
วันพฤหัสบดีที่ 19 พฤษภาคม 2565
กระทรวงเกษตรฯ ส่งเสริมเกษตรกรเพิ่มรายได้ ปลูกพืชพลังงานในพื้นที่ทำการเกษตร
กระทรวงเกษตรฯ ส่งเสริมเกษตรกรเพิ่มรายได้ ปลูกพืชพลังงานในพื้นที่ทำการเกษตร เพื่อสร้างเสถียรภาพทางด้านพลังงานให้แก่ประเทศ
วันนี้(19พ.ค.65)นายสมชวนรัตนมังคลานนท์รองปลัดกระทรวงเกษตรและสหกรณ์เป็นประธานการประชุมคณะกรรมการร่วมการสร้างความมั่นคงอย่างยั่นยืนให้แก่เกษตรกรด้วยการผลิตไฟฟ้าและพลังงานความร้อนจากพืชพลังงานเพื่อชุมชนและเศรษฐกิจฐานรากครั้งที่1/2565โดยมีนางดาเรศร์กิตติโยภาสคณะที่ปรึกษารัฐมนตรีว่าการกระทรวงเกษตรและสหกรณ์ในฐานะที่ปรึกษาคณะกรรมการร่วมฯพร้อมด้วยนายธัญญาเนติธรรมกุลรองปลัดกระทรวงทรัพยากรธรรมชาติและสิ่งแวดล้อมและหน่วยงานที่เกี่ยวข้องอาทิกระทรวงทรัพยากรธรรมชาติและสิ่งแวดล้อมกระทรวงพลังงานสภาอุตสาหกรรรมแห่งประเทศไทยเข้าร่วมประชุมณห้องประชุม1403กระทรวงเกษตรและสหกรณ์และผ่านระบบCloud Zoom Meeting
นายสมชวนกล่าวว่ากระทรวงเกษตรและสหกรณ์ภายใต้การนำของรัฐมนตรีว่าการกระทรวงเกษตรและสหกรณ์(ดร.เฉลิมชัยศรีอ่อน)มีความห่วงใยต่อพี่น้องเกษตรกรที่ทำการเพาะปลูกในพื้นที่ทำการเกษตรที่ขาดศักยภาพจึงวางแนวทางในการส่งเสริมการเพิ่มรายได้ให้กับเกษตรกรโดยการปลูกพืชพลังงานในพื้นที่ทำการเกษตรที่ยังขาดศักยภาพรวมถึงส่งเสริมให้มีการนำวัสดุเหลือใช้ทางการเกษตรมาใช้ประโยชน์อย่างเต็มประสิทธิภาพเพื่อสร้างเสถียรภาพทางด้านพลังงานให้แก่ประเทศ
นายสมชวนกล่าวต่อไปว่าจากแนวทางดังกล่าวกระทรวงเกษตรและสหกรณ์ร่วมกับกระทรวงพลังงานกระทรวงทรัพยากรธรรมชาติและสิ่งแวดล้อมและสภาอุตสาหกรรมแห่งประเทศไทยได้ร่วมลงนามความร่วมมือการสร้างความมั่นคงอย่างยั่งยืนให้แก่เกษตรกรด้วยการผลิตไฟฟ้าและพลังงานความร้อนของพืชพลังงานเพื่อชุมชนและเศรษฐกิจฐานรากเมื่อวันที่17ธันวาคม2564โดยมีวัตถุประสงค์คือ1)เพื่อส่งเสริมและสนับสนุนการดำเนินการสร้างความมั่นคงอย่างยั่งยืนให้แก่เกษตรกรด้วยการผลิตไฟฟ้าและพลังงานความร้อนจากพืชพลังงาน2)เพื่อชุมชนและเศรษฐกิจฐานรากภายใต้แนวทางตลาดนำการผลิตและ3)เพื่อเป็นทางเลือกให้เกษตรกรมีรายได้เพิ่มขึ้นอย่างยั่งยืนและสร้างความมั่นคงทางด้านพลังงานของประเทศซึ่งภายใต้ร่างความร่วมมือฯดังกล่าวรัฐมนตรีว่าการกระทรวงเกษตรและสหกรณ์ได้ลงนามคำสั่งแต่งตั้งคณะกรรรมการร่วมการสร้างความมั่นคงอย่างยั่นยืนให้แก่เกษตรกรด้วยการผลิตไฟฟ้าและพลังงานความร้อนจากพืชพลังงานเพื่อชุมชนและเศรษฐกิจฐานรากโดยมีอำนาจหน้าที่อาทิกำหนดแผนส่งเสริมการผลิตไฟฟ้าและพลังงานความร้อนจากพืชพลังงานการกำหนดพื้นที่เป้าหมายที่มีศักยภาพการจัดทำแนวทางส่งเสริมการพิจารณาแนวทางการจัดทำโครงการนำร่องเพื่อเป็นต้นแบบและสามารถนำไปสู่การขยายผลในระยะต่อไปเป็นต้น
ในการนี้ที่ประชุมได้รับทราบคำสั่งแต่งตั้งคณะกรรมการร่วมฯ 7กิจกรรมได้แก่1.การพิจารณาระดับความเหมาะสมของดินสำหรับการปลูกพืชพลังงาน 2.โครงการแหล่งน้ำในไร่นานอกเขตชลประทาน3.แผนส่งเสริมการปลูกแทนของการยางแห่งประเทศไทย4.การจัดการพื้นที่ไม่เหมาะสมไม้เศรษฐกิจโตเร็ว5.แนวทางการช่วยเหลือเกษตรกรในการปรับเปลี่ยนไปผลิตพืชพลังงาน6.ความเสี่ยงหรือความเป็นไปได้ที่อาจเกิดการผิดสัญญาในระบบเกษตรพันธสัญญาและ7.แนวทางการพิจารณาอัตรารับซื้อไฟฟ้าและเชื้อเพลิงชีวมวลอีกทั้งที่ประชุมยังร่วมกันพิจารณาและให้ความเห็นชอบร่างกรอบแนวทางการดำเนินงานของคณะกรรมการร่วมฯทั้ง7กิจกรรมซึ่งจะเร่งขับเคลื่อนในแต่ละกิจกรรมเพื่อให้บรรลุวัตถุประสงค์ในการสร้างความมั่นคงให้กับเกษตรกรชุมชนให้มีรายได้เพิ่มขึ้นอย่างยั่งยืนรวมถึงสร้างความมั่นคงทางด้านพลังงานของประเทศต่อไป.
วันพฤหัสบดีที่ 23 มิถุนายน 2565
ดีอีเอส จัดอบรมการเพิ่มประสิทธิภาพ งานจัดซื้อจัดจ้างการบริหารงานพัสดุภาครัฐ พ.ศ.2560
ดีอีเอส จัดอบรมการเพิ่มประสิทธิภาพ งานจัดซื้อจัดจ้างการบริหารงานพัสดุภาครัฐ พ.ศ.2560
เมื่อวันที่23มิถุนายน2565พ.ต.อ.อัครพลบุณโยปัษฎัมภ์ผู้ตรวจราชการกระทรวงดิจิทัลเพื่อเศรษฐกิจและสังคมเป็นประธานกล่าวพิธีเปิดโครงการฝึกอบรมหลักสูตร”การเพิ่มประสิทธิภาพการปฏิบัติงานด้านพัสดุตามระเบียบกระทรวงการคลังว่าด้วยการจัดซื้อจัดจ้างและการบริหารงานพัสดุภาครัฐพ.ศ.2560”ของสป.ดศ.ประจำปีงบประมาณ2565ณโรงแรมทีเค.พาเลซ&คอนเวนชั่นทั้งนี้โครงการฝึกอบรมดังกล่าวเพื่อให้บุคลากรที่ปฏิบัติงานเกี่ยวกับการจัดจ้างและบริหารพัสดุภาครัฐมีความรู้ความเข้าใจด้านกฎหมายระเบียบข้อบังคับหลักเกณฑ์และแนวทางปฏิบัติที่เกี่ยวข้องกับการจัดซื้อจัดจ้างและการบริหารพัสดุภาครัฐรวมทั้งเป็นการเพิ่มทักษะและความพร้อมในการปฏิบัติราชการของเจ้าหน้าที่
**************
วันพฤหัสบดีที่ 19 สิงหาคม 2564
รองนายกรัฐมนตรี เป็นประธานการประชุมคณะกรรมการแห่งชาติว่าด้วยอนุสัญญาคุ้มครองมรดกโลก ครั้งที่ ๒/๒๕๖๔ ผ่านระบบประชุมทางไกลออนไลน์ (Zoom)
การประชุมคณะกรรมการแห่งชาติว่าด้วยอนุสัญญาคุ้มครองมรดกโลก ครั้งที่ ๒/๒๕๖๔ ผ่านระบบประชุมทางไกลออนไลน์ (Zoom)
วันที่ ๑๙ สิงหาคม ๒๕๖๔ เวลา ๑๐.๐๐ น. พลเอกประวิตร วงษ์สุวรรณ รองนายกรัฐมนตรีในฐานะประธานกรรมการแห่งชาติว่าด้วยอนุสัญญาคุ้มครองมรดกโลก เป็นประธานการประชุมคณะกรรมการแห่งชาติว่าด้วยอนุสัญญาคุ้มครองมรดกโลก ครั้งที่ ๒/๒๕๖๔ ผ่านระบบประชุมทางไกลออนไลน์ (Zoom) โดยมีนายอิทธิพล คุณปลื้ม รัฐมนตรีว่าการกระทรวงวัฒนธรรม นางยุถิกา อิศรางกูร ณ อยุธยา ผู้ตรวจราชการกระทรวงวัฒนธรรม กรรมการผู้ทรงคุณวุฒิและกรรมการผู้แทนหน่วยงานต่าง ๆ เข้าร่วม ณ ห้องประชุม ๑ ชั้น ๘ อาคารวัฒนธรรมวิศิษฏ์ กระทรวงวัฒนธรรม
วันอาทิตย์ที่ 12 มิถุนายน 2565
ครม. ไฟเขียว! ปรับวงเงินกู้ "โครงการบ้านล้านหลัง ระยะที่ 2 " เป็น 1.5 ลบ. เพิ่มโอกาสให้คนไทยมีบ้าน
.....
ที่ประชุม ครม. (7 มิ.ย. 65) เห็นชอบให้ธนาคารอาคารสงเคราะห์ (ธอส.) ปรับปรุงการกำหนดราคาซื้อ - ขาย/ ค่าก่อสร้าง และปรับวงเงินกู้ "โครงการบ้านล้านหลัง ระยะที่ 2" จากเดิมไม่เกิน 1,200,000 บาท เป็นไม่เกิน 1,500,000 บาท เพื่อให้ประชาชนมีทางเลือกในการหาซื้อที่อยู่อาศัยเพิ่มขึ้น และสอดคล้องกับความสามารถในการผ่อนชำระเพื่อคุณภาพชีวิตที่ดียิ่งขึ้น
.
ด้วยอัตราดอกเบี้ยคงที่ 4 ปีแรก 1.99% ต่อปี ผ่อนชำระสูงสุด 40 ปี เงินงวดคงที่ 84 งวดแรก (7 ปี) สำหรับการซื้อบ้าน คอนโดมิเนียม (ห้องชุด) ทั้งที่เป็นที่อยู่อาศัยใหม่ บ้านมือสอง เพื่อปลูกสร้าง หรือซื้อที่ดินพร้อมปลูกสร้าง และซื้ออุปกรณ์ - สิ่งอำนวยความสะดวกในการอยู่อาศัยพร้อมการขอกู้ซื้อบ้าน พร้อมยกเว้นค่าธรรมเนียม 2 ประเภท คือ 1.ค่าประเมินราคาหลักประกัน และ 2.ค่าจดทะเบียนนิติกรรมจำนอง
.
ประชาชนที่สนใจสามารถรับรหัสเข้าร่วมโครงการได้ในแอปพลิเคชัน GHB ALL โดยยื่นคำขอกู้และทำนิติกรรมได้ภายในวันที่ 30 ธ.ค. 66 หรือก่อนเต็มกรอบวงเงินของโครงการ...สอบถามรายละเอียดเพิ่มเติมได้ที่ GHBank Call Center โทร. 0-2645-9000
#ไทยคู่ฟ้า#ร่วมต้านโควิด19
-------------------
วันจันทร์ที่ 27 กันยายน 2564
3 ผู้รับรางวัลผู้เสียสละ เพื่อสังคม ทำความดีอย่างไม่มีเงื่อนไข ช่วยเหลือกลุ่มเปราะบางและผู้เสียหายจากการค้ามนุษย์ในวิกฤตโควิด - 19
3 ผู้รับรางวัลผู้เสียสละ เพื่อสังคม ทำความดีอย่างไม่มีเงื่อนไข ช่วยเหลือกลุ่มเปราะบางและผู้เสียหายจากการค้ามนุษย์ในวิกฤตโควิด - 19
เมื่อวันที่ 25 ก.ย. 64เวลา 14.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยว่า เมื่อวันที่ 21 ก.ย. 64 กระทรวง พม.ได้มอบรางวัลผู้เสียสละ เพื่อสังคม ภายใต้โครงการมอบรางวัลบุคคลผู้ทรงคุณค่าต่อสังคมไทย ให้กับพระพิศาลธรรมานุสิฐ เจ้าอาวาสวัดสะพาน เขตคลองเตย กทม. คุณเต๊ะ ศตวรรษ ศิลปินจิตอาสา และ ร.ต.อ.แวอาลิฟ แวดีซา รองสารวัตร สถานีตำรวจภูธรสุไหงโก-ลก จ.นราธิวาส ซึ่งทั้ง 3 ท่าน นับถือศาสนาพุทธ คริสต์ และอิสลาม ตามลำดับ ซึ่งเป็นเพียงคนเล็กๆ ที่มุ่งมั่นทำความดี แต่ไม่มีใครรับรู้ จึงเป็นผู้ที่สมควรได้รับการยกย่องเชิดชูเกียรติในฐานะภาคีเครือข่ายของกระทรวง พม. เป็นแบบอย่างของการทำความดีของสังคมในการช่วยเหลือและสร้างกำลังใจให้กับผู้เสียหายจากการค้ามนุษย์และกลุ่มเปราะบางในสถานการณ์โควิด-19
นายจุติกล่าวต่อไปว่า พระพิศาลธรรมานุสิฐ เจ้าอาวาสวัดสะพาน ได้เปิดพื้นที่วัดเป็นศูนย์พักคอยผู้ป่วยโควิด-19 โดยให้ที่พักและอาหาร ยารักษาผู้ป่วย ซึ่งได้กล่าวว่า การจัดตั้งศูนย์ฯ ที่วัด เกิดจากความห่วงใยของประธานชุมชนในเขตคลองเตย และได้รับความห่วงใยจากหลายๆ ภาคส่วน โดยเฉพาะจากภาครัฐบาล และยังมีการคิดต่อยอดสร้างกลุ่มอาสาสมัครให้ผู้ป่วยพักอยู่ในบ้านของตนเองโดยไม่ต้องออกมา เพื่อให้ธรรมชาติสร้างภูมิคุ้มกันโรคขึ้นมา และจัดยาสามัญประจำบ้านของเราตามสภาพอาการให้ผู้ป่วยกิน หลังจากนี้ ถ้าโควิด-19 รอบใหม่จะมาอีก ขอให้ทุกคนไม่ต้องตกใจ ให้ดูแลสุขภาพของตัวเอง อาหารการกิน และมีสติแล้วค่อยศึกษา เรียนรู้และอยู่กับโรค ถ้าวันต่อไปไม่ดีขึ้น เราค่อยวางแผนจะทำอย่างไรต่อไป ทั้งนี้อยากขอให้เราทุกคนตั้งสติ
คุณเต๊ะ ศตวรรษ ศิลปินจิตอาสา ที่ได้เข้ามาช่วยโครงการ Hope for Home บ้านนี้มีความหวัง ด้วยการฉีดพ่นน้ำยาฆ่าเชื้อโควิด-19 ในชุมชน กทม. ได้กล่าวว่า เราควรจะออกมาทำอะไรเพื่อสังคมบ้าง แบบคุณบอย พีซเมคเกอร์ เป็นจุดเริ่มต้นเล็กๆ จากคนๆ หนึ่งก็ย่อมส่งต่อไปถึงอีกคนหนึ่ง และขออนุญาตพูดถึงถ้อยคำของพระเจ้า อย่าให้เราแค่พูดโดยใช้ปาก แต่ให้เราสำแดงความรักเป็นการกระทำ ซึ่งตัวผมเองเป็นคนที่บกพร่องมาก่อน แต่ได้เข้าไปช่วยเหลือคนที่บกพร่องเช่นกัน มันอบอุ่นใจ ผมคือคนบาปที่อยากสำแดงความรักของพระเจ้า
และ ร.ต.อ.แวอาลิฟ แวดีซา รองสารวัตร สถานีตำรวจภูธรสุไหงโก-ลก จ.นราธิวาส ปฏิบัติหน้าที่ในการช่วยแก้ปัญหาความรุนแรงและปัญหาการค้ามนุษย์ในพื้นที่จังหวัดชายแดนภาคใต้ ได้กล่าวว่า รางวัลนี้นับเป็นก้าวเล็กๆ ในชีวิตการรับราชการ สิ่งที่ผมทำเป็นการทำหน้าที่ตามปกติ เพียงแต่เพิ่มความใส่ใจเข้าไป ท่าน ผบ.ตร. เคยกล่าวไว้ว่า ให้ทำความดีด้วยหัวใจ ไปอยู่ที่ไหนก็ทำตัวให้เป็นปุ๋ย สิ่งที่ผมทำไปไม่ได้หวังสิ่งตอบแทน แค่พระเจ้ารับรู้เพียงพอ ขอบคุณหัวหน้าบ้านพักเด็กและครอบครัวจังหวัดนราธิวาส และจังหวัดปัตตานี ที่ให้การสนับสนุนให้งานลุล่วงไปได้ด้วยดี และขอขอบคุณเจ้าหน้าที่กระทรวง พม. ทุกคน ที่สนับสนุนและเป็นแรงบันดาลใจ เพื่อที่จะให้ทำงานตรงนี้ต่อไป นำสันติสุขกลับสู่บ้านเกิด
วันพฤหัสบดีที่ 6 มกราคม 2565
ดีอีเอส โชว์การพัฒนาโครงสร้างพื้นฐานด้านดิจิทัลของไทย ร่วมจัด Thailand Digital Innovation Festival ในงาน World Expo 2020 Dubai ณ เมือง ดูไบ
ดีอีเอส โชว์การพัฒนาโครงสร้างพื้นฐานด้านดิจิทัลของไทย ร่วมจัด Thailand Digital Innovation Festival ในงาน World Expo 2020 Dubai ณ เมือง ดูไบ
เมื่อวันที่6มกราคม2565ดาโต๊ะดร.ฮาจินูร์อัซมีบินกาซาลีรัฐมนตรีช่วยว่าการกระทรวงสาธารณสุข1ของประเทศมาเลเซียและคณะพร้อมด้วยคุณนันทพรเหล่าบุญเจริญรองกงสุลใหญ่ประจำสหรัฐอาหรับเอมิเรตส์เดินทางเข้าเยี่ยมชมนิทรรศการของประเทศไทยและรวมรับฟังการนำเสนอผลงานด้านโครงสร้างพื้นฐานของประเทศไทย โดยมีนางสาวสิริน้อย องค์ศิริวิทยาผู้อำนวยการกองกลางและนางสาวพิยะดาสุดกังวาลผู้อำนวยการกองยุทธศาสตร์และแผนงานของกระทรวงดิจิทัลเพื่อเศรษฐกิจและสังคมให้การต้อนรับและนำเสนอการพัฒนาโครงสร้างพื้นฐานเพื่อตอบรับกับนโยบาย4.0ในฐานะที่กระทรวงดิจิทัลฯร่วมการจัดกิจกรรมThailand Digital Innovation FestivalในงานWorld Expo 2020 Dubaiณเมืองดูไบสหรัฐอาหรับเอมิเรตส์ระหว่างวันที่5 - 11มกราคม2565ภายในงานมหกรรมระดับโลกWorld Expo 2020 Dubaiงานแสดงนวัตกรรมที่ใหญ่ที่สุดในโลก
ในโอกาสเดียวกันนี้ผู้แทนจากกระทรวงดิจิทัลฯได้นำเสนองานเน็ตประชารัฐและงานอาเซียนดิจิทัลฮับของไทยซึ่งเชื่อมต่อหมู่บ้านในพื้นที่ห่างไกลด้วยWifiฟรีเพื่อลดความเหลื่อมล้ำทางสังคมและเพิ่มศักยภาพให้กับประชากรกว่า24,700หมู่บ้านทั่วประเทศเพิ่มโอกาสค้าขายความรู้และบริการภาครัฐต่างๆพร้อมเครือข่ายอาสาสมัครให้ความรู้เพื่อให้เกิดประโยชน์สูงสุด “จากสายไฟเบอร์สู่โอกาสของคนทั้งประเทศ”เป็นการนำเสนอกิจกรรมที่ให้มีความเข้าใจง่ายและสามารถเข้าถึงผู้ชมทุกเพศทุกวัยผ่านการให้ข้อมูลแบบโมเดลAR , QR CodeและมีกิจกรรมเกมInteractiveที่มีความน่าสนใจผู้เข้าชมสามารถเข้าดูตัวโครงข่ายการสื่อสารดิจิทัลของประเทศไทยผ่านแบบจำลองของชุมชนเน็ตประชารัฐและโครงข่ายเคเบิ้ลใต้น้ำสามารถเลือกดูข้อมูลที่สนใจด้วยตนเองผ่านAR Technologyโดยใช้smartphoneหรือTabletมาสแกนบริเวณพื้นที่ที่กำหนดจะมีวีดีโอแสดงและบอกเล่าเรื่องราวเกี่ยวกับชุมชนเน็ตประชารัฐของแต่ละภาคของประเทศไทยที่ประสบความสำเร็จในการใช้โครงข่ายเน็ตประชารัฐ
สำหรับงานมหกรรมระดับโลกWorld Expo 2020 Dubaiงานแสดงนวัตกรรมที่ใหญ่ที่สุดในโลกทางรัฐบาลประเทศสหรัฐอาหรับเอมิเรตส์ทุ่มทุนการก่อสร้างมหาศาลใช้งบประมาณกว่า6,800ล้านดอลลาร์สร้างพื้นที่ขับเคลื่อนเศรษฐกิจเนรมิตสาธารณูปโภคตลอดจนโครงการต่างๆเพื่อรองรับการจัดงานมีเป้าหมายผู้เข้าชมงานราว25ล้านคน
โดยจัดแสดงนิทรรศการตลอดทั้ง6เดือน(1ต.ค. 2564 – 31มี.ค. 2565)ของWorld Expo 2020 Dubaiจัดขึ้นภายใต้แนวคิดหลักคือ“CONNECTING MINDS, CREATING THE FUTURE”หรือ"เชื่อมความคิดสร้างอนาคต”เพื่อสะท้อนให้เห็นถึงการขับเคลื่อนให้เกิดความก้าวหน้าด้วยการเชื่อมโยงระหว่างผู้คนองค์กรและประเทศต่างๆรวมถึงแบ่งปันความรู้ความก้าวหน้าทางนวัตกรรมและกระตุ้นให้เกิดแรงบันดาลใจในการร่วมมือกันสร้างสรรค์อนาคตอย่างยั่งยืนและการจัดงานครั้งนี้ถูกแบ่งออกเป็น3หัวข้อย่อยได้แก่1.โอกาส(Opportunity) 2.การขับเคลื่อน(Mobility)และ3.ความยั่งยืน(Sustainability)
****************
วันอังคารที่ 2 พฤศจิกายน 2564
นายกรัฐมนตรีร่วมประชุม COP 26 สหราชอาณาจักร
วันอังคารที่ 2 พฤศจิกายน 2564
ต่อจากนี้ไป ขอเชิญรับฟังไทยคู่ฟ้า ค่ะ
พลเอก ประยุทธ์ จันทร์โอชา นายกรัฐมนตรี เข้าร่วมการประชุมระดับผู้นำในการประชุมรัฐภาคีกรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ หรือ UNFCCC COP สมัยที่ 26 ณ เมืองกลาสโกว์ สหราชอาณาจักร โดยได้ร่วมกล่าวสุนทรพจน์แสดงวิสัยทัศน์ของประเทศไทยต่อความท้าทายสำคัญของโลกเรื่องการเปลี่ยนแปลงสภาพภูมิอากาศ เช่น การจัดทำยุทธศาสตร์ระยะยาวเพื่อลดการปล่อยก๊าซเรือนกระจกซึ่งเป็นส่วนหนึ่งของการดำเนินการตามพันธกรณีภายใต้ความตกลงปารีส ซึ่งไทยเป็น 1 ใน 3 ประเทศในภูมิภาคอาเซียนที่นำส่งยุทธศาสตร์โดยร่วมกับสิงคโปร์และอินโดนีเซีย และย้ำให้ประชาคมโลกทราบถึงเป้าหมายและการดำเนินการของประเทศไทยอย่างแข็งขันตลอดช่วงเวลาที่ผ่านมา
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี